Ej hvor har jeg bare ledt og ledt efter det der lys i mørket. Jeg har før brokket lidt herinde fordi alle hestene omkring mig bare røg på dyreklinik en efter en. Nu kom lyset så (eller det var nu en sms fra et 0049 nummer   ) Lady er i fol med Maxwell. Yes yes yes! Jeg sidder med en lidt underlig følelse af både glæde og bekymring. Selvfølgelig er jeg ellevild med tanken om at der kommer føl i 2009, men samtidig er Stentor rigtig syg og næste uge er ret afgørende for hans videre færden. Underligt at jeg både sidder og venter spændt på det her nye "liv" der vil vokse lige så stille i Ladys mave, men samtidig hviler der den her store bekymring over Stentor og om hans liv måske ender om en uge. Tjaa så mit indlæg er vel både til den her:   og den her:   . Nå men det var sidste nyt fra min front imens jeg sidder og venter på svar fra den tyske dyrlæge, om jeg må hente hende denne weekend eller næste. Mia